ಅಮೆರಿಕದ ಮುಂದಿನ ವಿದೇಶಾಂಗ ಕಾರ್ಯದರ್ಶಿಯಾಗಿ ಆಂಟನಿ ಬ್ಲಿಂಕೆನ್ ಆಯ್ಕೆ ವಾಷಿಂಗ್ಟನ್: ಅಮೆರಿಕದ ನೂತನ ಅಧ್ಯಕ್ಷ ಜೋ ಬೈಡನ್ ಅವರಿಗೆ ಹಲವು ವರ್ಷಗಳಿಂದ ಸಹಾಯಕರಾಗಿ ಕಾರ್ಯ ನಿರ್ವಹಿಸಿದ್ದ ಆಯಂಟೊನಿ ಬ್ಲಿಂಕೆನ್ ಅವರನ್ನು ಮುಂದಿನ ವಿದೇಶಾಂಗ ಕಾರ್ಯದರ್ಶಿ ಆಗಿ ಅಮೆರಿಕದ ಸೆನೆಟ್ ಮಂಗಳವಾರ ಖಚಿತಪಡಿಸಿದೆ. ಆಯಂಟೊನಿ ಬ್ಲಿಂಕೆನ್ ಅವರಿಗೆ 78 ಸೆನೆಟರ್ಗಳನ್ನು ಬೆಂಬಲ ಸೂಚಿಸಿದ್ದಾರೆ. ಬ್ಲಿಂಕೆನ್ ಅವರು ಜೋ ಬೈಡನ್ ಅವರ ಸಂಪುಟಕ್ಕೆ ಸೇರ್ಪಡೆ ಆಗುತ್ತಿರುವ ನಾಲ್ಕನೇ ಸದಸ್ಯರಾಗಿದ್ದಾರೆ. ಸದ್ಯ ಶೀಘ್ರದಲ್ಲೇ ಬ್ಲಿಂಕೆನ್ ಅವರು ಅಧಿಕಾರ ಸ್ವೀಕರಿಸುವ ಸಾಧ್ಯತೆಯಿದ್ದು, 22 ಸೆನೆಟರ್ಗಳು ಬ್ಲಿಂಕೆನ್ ವಿರುದ್ಧ ಮತ ಚಲಾಯಿಸಿದ್ದಾರೆ.